b'\n_START_ARTICLE_\nRomano Prodi\n_START_SECTION_\n\xc5\xbdivljenjepis\n_START_PARAGRAPH_\nProdi je diplomiral iz prava na Katoli\xc5\xa1ki univerzi v Milanu in se pozneje izpopolnjeval na London School of Economics. Akademsko kariero je nadaljeval kot profesor in raziskovalec na podro\xc4\x8dju ekonomije in kraj\xc5\xa1i \xc4\x8das gostoval na univerzi Stanford in Harvard v ZDA._NEWLINE_Sredi sedemdesetih let 20. stoletja je vstopil v italijansko politiko in bil leta 1978 imenovan za ministra za industrijo. V 80. in prvi polovici 90. let je bil imenovan na mesta v razli\xc4\x8dnih komisijah. Leta 1995 je prevzel vodstvo levosredinske koalicije Oljka. Od leta 1996 do 1998 je bil italijanski predsednik vlade._NEWLINE_Od leta 1999 je bil na polo\xc5\xbeaju predsednika Evropske komisije, ki ga je zapustil 1. novembra 2004, ko ga je nasledil portugalski ministrski predsednik Jos\xc3\xa9 Manuel Dur\xc3\xa3o Barroso._NEWLINE_Prodi, ki so ga imeli za najresnej\xc5\xa1ega tekmeca Silvia Berlusconija, se je tako novembra vrnil na doma\xc4\x8de politi\xc4\x8dno prizori\xc5\xa1\xc4\x8de, kjer je imel v na\xc4\x8drtu, da koalicijo Oljka pripelje na parlamentarnih volitvah leta 2006 znova na vodilno pozicijo. Zasedal jo je do leta 2008, ko je na oblast spet pri\xc5\xa1el Silvio Berlusconi.'